Diari Oficial de la Generalitat Valenciana


Sumari del DOGV 9795, del 23-02-2024 (2024/1502)

RESOLUCIÓ de 16 de febrer de 2024, de la Vicepresidència Segona i Conselleria de Serveis Socials, Igualtat i Habitatge, per la qual es resol la concessió de l'increment de places per la necessitat de donar resposta amb caràcter urgent a la situació d'emergència migratòria en el sector d'infància i adolescència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9795

Data del DOGV
:   23-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1502


Data del document
:   16-02-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 16 de febrer de 2024, de la Vicepresidència Segona i Conselleria de Serveis Socials, Igualtat i Habitatge, per la qual es resol la concessió de l'increment de places per la necessitat de donar resposta amb caràcter urgent a la situació d'emergència migratòria en el sector d'infància i adolescència. [2024/1502]  
Antecedents de fet  
I. Per la Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de servicis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social que pertanyen a col·lectius vulnerables i a persones majors dependents, per al període 2022-2026.  
II. En data 11 de novembre de 2022 (DOGV 9469, 14.11.2022), mitjançant resolució de la Vicepresidència i Conselleria de Polítiques Inclusives, es resol el procediment de selecció de sol·licituds per a acollir-se al règim d'acords d'acció concertada en matèria de servicis socials en el sector d'infància i adolescència per al període 2022-2026.  
  
III. Que en data 17 de novembre de 2022 es va formalitzar el concert social de conformitat amb el nombre de places, el mòdul econòmic i l'import total que figurava en la Resolució de data 11 de novembre de 2022, de la Vicepresidència i Conselleria d'Igualtat i Polítiques Inclusives.  
IV. Que el Decret 181/2017, de 17 de novembre, del Consell, en l'article 31.2, establix la possibilitat de concertar noves places amb una entitat que ja estiga en el sistema públic valencià de serveis socials, per a proporcionar un servici d'estada temporal de persones que es troben sota tutela de l'Administració de la Generalitat Valenciana.  
  
V. Que en data 4 de desembre de 2023, mitjançant resolució de la Direcció General de Gestió del Sistema Sociosanitari i de l'IVAFIQ, es declara la situació d'emergència en relació amb la prestació de servicis socials en el sector d'infància i adolescència amb la finalitat d'ampliar places en els recursos corresponents a l'assistència a persones menors i així contribuir a la prestació correcta dels servicis socials requerits davant de la situació actual de crisi migratòria.  
  
VI. Que en data 7 de desembre de 2023 (DOGV 9750, 21.12.2023), mitjançant resolució de la Vicepresidència Segona i Conselleria de Serveis Socials, Igualtat i Habitatge, es resol un procediment de concessió de l'increment de quaranta places per la necessitat de donar resposta amb caràcter urgent a la situació d'emergència migratòria en el sector d'infància i adolescència.  
VII. Que el 6 de febrer de 2024, la Direcció General de Família, Infància, Adolescència i Repte Demogràfic emet un nou informe justificatiu de necessitats per a tramitar la nova ampliació de places residencials del concert social 2022-2026 amb caràcter d'emergència, en què justifica la necessitat d'increment de places amb la finalitat de garantir la prestació correcta d'este servici, més encara, quan es tracta d'un deure públic d'ineludible compliment; esta comunitat autònoma ha de declarar en desemparament estos adolescents sense referent familiar i establir una mesura de protecció d'acolliment residencial en què es garantisca la seua atenció. La falta d'ampliació d'estes places suposaria un risc greu per al sistema de protecció perquè produiria, entre altres: sobreocupació, problemes de seguretat, problemes de comunicació i convivència, increment de situacions de violència o increment de consum de tòxics.  
  
És per això necessària una actuació immediata davant d'esta crisi migratòria, per a continuar atenent les persones menors d'edat estrangeres sense referent familiar que es troben a la Comunitat Valenciana, atés que necessiten una intervenció individual i especialitzada a fi de pal·liar els danys emocionals i socials del procés migratori, ampliant amb caràcter d'emergència els recursos de protecció a les necessitats particulars que presenten estes, atés que en estos moments els mitjans materials i personals dels quals disposa la Vicepresidència i Conselleria de Serveis Socials, Igualtat i Habitatge són insuficients per a donar resposta a esta situació d'emergència migratòria. Es proposa des de la Direcció General de Família, Infància, Adolescència i Repte Demogràfic l'ampliació de dotze places d'emergència en la residència Las Virtudes.  
  
VIII. Que en data 6 de febrer de 2024, l'entitat Fundació Antonio Moreno, en un document firmat pel seu representant legal, presta conformitat al requeriment de la Direcció General de Família, Infància, Adolescència i Repte Demogràfic a la proposta d'atendre dotze places més sobre les huitanta que ja té concertades (quaranta places en l'acció concertada fins al 30 de juny de 2026 i altres quaranta places per a pal·liar la declarada situació d'emergència amb vigència fins al 17.06.2024) en la residència Las Virtudes, situada a Villena (Alacant), de la tipologia projecte migratori, per a atendre de manera excepcional i temporal l'actual situació d'emergència provocada per la crisi migratòria.  
  
IX. Que en data 7 de febrer de 2024, mitjançant resolució de la Direcció General de Gestió del Sistema Sociosanitari i de l'IVAFIQ, es declara la situació d'emergència en relació amb la prestació de servicis socials en el sector d'infància i adolescència, amb la finalitat d'ampliar places en els recursos corresponents a l'assistència a persones menors i així contribuir a la prestació correcta dels servicis socials requerits davant de la situació actual de crisi migratòria.  
  
X. Que hi ha crèdit adequat i suficient amb càrrec al subprograma pressupostari 313I00 «Gestió i organització del sistema», capítol IV, línia S1185, de la secció G0116 del pressupost de despeses de la Vicepresidència Segona i Conselleria de Serveis Socials, Igualtat i Habitatge recollit en la Llei de pressupostos de la Generalitat per a l'any 2024.  
  
XI. En l'annex III de la Resolució de 21 de juny de 2022 es detallen les condicions per a la concertació en matèria de servicis socials en el sector d'infància i adolescència.  
XII. D'acord amb el que establix l'article 7, «Requisits generals», de la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de servicis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026, s'ha rebut un informe de la Direcció Territorial d'Alacant amb data 7 de febrer de 2024 en què se certifica que l'entitat complix els requisits generals establits en este article per a poder accedir al règim de l'acció concertada. Així mateix, l'entitat ha acreditat que disposa d'un certificat de qualitat del centre que és objecte de l'ampliació del concert.  
  
Per tant, a la vista dels informes elaborats tant per la Direcció Territorial d'Alacant com per la Direcció General de Família, Infància, Adolescència i Repte Demogràfic, l'entitat adjudicatària proposada i les dades d'esta es detallen en el quadre següent:  
  
Així mateix, el desglossament total per al finançament addicional per a les dotze places noves per a este centre és el següent:  
2024: del 22 de febrer fins al 21 d'agost de 2024... 394.517,76 €  
Quant a la data d'efectes de les places que cal concertar, d'acord amb el que disposa l'article 16.1.a) i b) de la resolució de convocatòria (contingut de la resolució en relació amb les places i els servicis concertats), els efectes econòmics del concert seran des del 22 de febrer de 2024 fins al 21 d'agost de 2024, unes dates que consten en esta resolució de concessió i en el document de formalització del concert.  
  
Fonaments de dret  
Primer  
Correspon a la persona que ocupe el lloc de la Direcció General de Gestió i Organització del Sistema, la nova denominació de la qual, després de l'aprovació del Decret 132/2023, de 10 d'agost de 2023, del Consell (DOGV 9661, 14.08.2023), d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, és Direcció General de Gestió del Sistema Sociosanitari i de l'Institut de Formació, Investigació i Qualitat dels Serveis Socials, segons el que disposa en l'article 19, el nomenament de la qual està determinat pel Decret 117/2023, de 28 de juliol, del Consell (DOGV 9650, 28.07.2023), per delegació de la persona titular de la Conselleria, i tenint en compte les disponibilitats pressupostàries existents, la resolució del procediment d'acció concertada convocat per la Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de servicis socials en el sector d'infància i adolescència per al període 2022-2026, de conformitat amb l'article 15, i de l'anunci d'obertura de termini (DOGV 960, 31.05.2023) per a la concertació de servicis addicionals o de nova creació per al període 2023-2026.  
  
Segon  
L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, establix l'acció concertada com a forma de provisió de les prestacions del sistema públic valencià de serveis socials, i aclarix que els acords d'acció concertada són instruments organitzatius de naturalesa no contractual per mitjà dels quals les administracions competents podran organitzar la prestació de servicis socials per entitats d'iniciativa social el finançament, l'accés i el control de les quals siguen de la seua competència; s'ajustaran al procediment i als requisits que preveu esta llei i la normativa sectorial que hi siga aplicable.  
  
Tercer  
Segons el Decret 181/2017, de 17 de novembre, del Consell, pel qual es desenvolupa l'acció concertada per a la prestació de servicis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, el procediment, el contingut i les condicions bàsiques per a la implantació, l'execució i el desenvolupament dels acords d'acció concertada.  
  
Quart  
D'acord amb l'article 13 del Decret 181/2017, de 17 de novembre, del Consell, correspon a la persona titular de la conselleria competent en matèria de servicis socials efectuar la convocatòria de concert amb les entitats d'iniciativa social, mitjançant una resolució que recull els aspectes i els elements que establix esta norma, delimitar l'objecte i, si és el cas, el nombre de places i les característiques de les prestacions susceptibles del concert, així com els criteris de valoració d'entitats, centres i servicis per a la resolució del procediment de selecció i l'adopció d'acords d'acció concertada, tant en funció de les disponibilitats pressupostàries com de la necessària continuïtat i garantia de qualitat del servici que presten les entitats d'iniciativa social amb els principis de transparència, publicitat i no-discriminació.  
  
  
Quint  
D'acord amb el que disposa el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, en l'article 31: «2. Quan siga necessari proporcionar un servici d'estada temporal de persones que es troben en una situació d'especial necessitat o vulnerabilitat acreditada, o es troben sota la tutela de l'Administració i no es trobe inclosa la seua atenció en un acord d'acció concertada en vigor, es podrà proporcionar el servici per una entitat acreditada i concertada, que ja estiga dins del sistema públic valencià de serveis socials, assumint l'import de les places ocupades l'Administració concertant, amb acord previ de les parts.»  
  
  
Sext  
El procediment de concertació s'ha dut a terme tenint en compte el que establix l'article 31.2, esmentat abans, de conformitat amb les condicions generals que s'establixen en la convocatòria dels acords d'acció concertada en matèria de servicis socials en el sector d'infància i adolescència (DOGV 9371, 29.06.2022).  
  
Sèptim  
El contingut de la resolució en relació amb les places i els servicis concertats es regula en l'article 16 de la resolució de la convocatòria, per la qual cosa determina: la data d'efecte per al nou finançament de les noves places concertades, l'import d'este finançament en funció del nombre de places concertades, el mòdul econòmic aplicable i el nombre de dies de prestació del servici.  
  
Octau  
La Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència, establix en l'article 36 la modificació dels concerts, de conformitat amb el que disposen els articles 31 i 32 del Decret 181/2017, amb les modificacions introduïdes pel Decret 188/2021, de 26 de novembre, del Consell.  
I per tot això, d'acord amb el que disposa l'article 18 del Decret 181/2017, de 17 de novembre, del Consell, resolc:  
Aprovar la modificació de l'acord d'acció amb l'entitat Fundació Antonio Moreno per al Centre d'Acolliment de Menors Las Virtudes de la tipologia de projecte migratori, amb dotze places addicionals i per un període de sis mesos.  
L'aprovació de la concessió del concert social per a l'any 2024 (des del 22 de febrer fins al 21.08.2024), per import total de 394.517,76 €, s'efectua amb càrrec al crèdit consignat en el subprograma pressupostari 313I00 Gestió i organització del sistema, capítol IV, línia S1185 «Acció concertada: gestió de polítiques d'infància i adolescència», de la secció G0116 del pressupost de despeses de la Vicepresidència Segona i Conselleria de Serveis Socials, Igualtat i Habitatge, recollit en la Llei de pressupostos de la Generalitat per a l'any 2024.  
La concertació del servici i les places aprovades per esta resolució queden subjectes a la subscripció del document administratiu de formalització de concert social, d'acord amb el que establix l'article 18 de l'annex I de la resolució de convocatòria.  
El concert social que se subscriga tindrà una duració de sis mesos, des del 22 de febrer fins al 21 d'agost de 2024, sense possibilitat de pròrroga.  
Contra esta resolució, que posa fi a la via administrativa, les persones interessades poden interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, hi poden interposar potestativament un recurs de reposició, prèviament al recurs contenciós administratiu, davant de l'òrgan que haja dictat l'acte, en el termini d'un mes comptat des de l'endemà de la notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 16 de febrer de 2024. La vicepresidenta segona del Consell i consellera de Serveis Socials, Igualtat i Habitatge, p. d. (R 21.06.2022), el director general de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials: José Vicente Anaya Roig.